**Suzuki Connect
Felhasználói adatvédelmi tájékoztató**

Ez az adatvédelmi tájékoztató („**Tájékoztató**") leírja, hogy a Suzuki Motor Corporation és a Magyar Suzuki Zrt. ("**mi**", "**minket**" és "**miénk")** a Suzuki Connect szolgáltatásainak használata során milyen módon gyűjtik és kezelik az Ön személyes adatait. Ez magában foglalja a Suzuki Connect okostelefon-alkalmazás (az „**Alkalmazás**"), az Ön Suzuki regisztrált járműve (a „**Regisztrált jármű**") és a Suzuki Connecten keresztül nyújtott egyéb releváns szolgáltatások (amelyek együttesen alkotják a „**Csatlakoztatott szolgáltatásokat**") Ön általi használatát. A jelen Tájékoztatóban az „**Ön**"kifejezés aCsatlakoztatott szolgáltatásokat használó vagy azokhoz hozzáférő személyre vonatkozik.

Ez a Tájékoztató a Csatlakoztatott szolgáltatások „**Felhasználójára**" vonatkozó személyes adatok gyűjtésére vonatkozik. A Felhasználó, aki az Alkalmazásra regisztráló elsődleges felhasználó („**Elsődleges felhasználó**"), az Alkalmazásban található utasítások követésével másodlagos felhasználót („**Másodlagos felhasználó**") is hozzáadhat a fiókjához. Az Elsődleges felhasználó képes korlátozni a Másodlagos felhasználó jogosultságait az Alkalmazáson belül. A Másodlagos felhasználó a jelen Adatvédelmi tájékoztató alkalmazásában Felhasználónak minősül, és ezért az Adatvédelmi tájékoztató rendelkezései úgy vonatkoznak rá, mintha Felhasználó lenne.

Felhívjuk azonban figyelmét, hogy még akkor is, ha a Felhasználó a Regisztrált járművét más személynek adja bérbe, a Csatlakoztatott szolgáltatások nyújtása érdekében személyes adatokat gyűjtünk, beleértve a Regisztrált jármű helyét is. Ha a Felhasználó a Regisztrált járművét egy másik személynek adja bérbe, a Felhasználónak át kell adnia részére ezt a Tájékoztatót, hogy az érintett személy megértse a személyes adatainak a Csatlakoztatott szolgáltatásokkal összefüggésben történő kezelését.

Ez a Tájékoztató azt is meghatározza, hogy hogyan használjuk és védjük az Ön személyes adatait, az Ön jogait a személyes adatokkal kapcsolatban, és hogy kikkel osztjuk meg azokat. A Suzuki Motor Corporation és a Magyar Suzuki Zrt. az Ön személyes adatainak önálló adatkezelőjeként jár el. Az alábbi 8. pontban találja meg, hogyan léphet kapcsolatba velünk.

1. **Milyen típusú személyes adatokat kezelhetünk Önről?**
	1. Személyes adatnak minősül minden olyan információ, amely az Ön azonosítására alkalmas. Ezeket a személyes adatokat különböző forrásokból gyűjtjük, beleértve az Ön által közvetlenül nekünk megadott személyes adatokat, valamint az Önről harmadik felektől gyűjtött személyes adatokat.
	2. Előfordulhat, hogy jogszabály kötelez bennünket arra, hogy bizonyos személyes adatokat gyűjtsünk Önről, vagy az Önnel fennálló szerződéses kapcsolatunk következményeként kerül erre sor. Ezen adatok megadásának elmulasztása megakadályozhatja vagy késleltetheti ezen kötelezettségek teljesítését.
		1. **Az Ön által megadott személyes adatok és más forrásokból gyűjtött személyes adatok**
	3. Személyes adatait akkor gyűjtjük, amikor Ön közvetlenül vagy más, harmadik féltől származó forrásokon keresztül adja meg azokat nekünk. Ez magában foglalja az olyan közvetlen azonosítókat, mint az Ön neve és elérhetőségei, de olyan közvetett azonosítókat is, mint például azok az adatok, amelyeket a Csatlakoztatott szolgáltatások eléréséhez használt elektronikus eszközről és/vagy Regisztrált járműről gyűjthetünk. Például kezeljük azokat a személyes adatokat, amelyeket Ön megad, amikor az alkalmazáson keresztül regisztrál egy Suzuki Connect fiókra. Ez magában foglalhatja a személyes adatok gyűjtését is a Csatlakoztatott szolgáltatások Ön általi használata során, mint például a helymeghatározási adatok és a vezetési előzmények.
	4. Más forrásokból is gyűjtünk Önről személyes adatokat, például attól a márkakereskedőtől, ahol Ön a Regisztrált járművét vásárolta, vagy más forgalmazóktól vagy harmadik fél szolgáltatóktól.
		1. **Az általunk gyűjtött személyes adatok típusai**
	5. Az általunk Önről kezelt személyes adatok kategóriái közé tartozhat az összes olyan kategória, amelyet Ön a Csatlakoztatott szolgáltatások használata során megadott nekünk, vagy amelyet Öntől vagy harmadik felektől gyűjtünk a jelen Tájékoztatóban leírtak szerint. Példák az Ön személyes adataira, amelyeket kezelhetünk:
		* 1. **Személyes és kapcsolattartási adatok** - például az Ön neve, postai és e-mail címe, telefonszáma és állampolgársága.
			2. **Eszköz- és elektronikus információk** - például az Alkalmazást tartalmazó okostelefon IP-címe, az eszköz típusa, az eszköz azonosítója, az operációs rendszer verziója és a Regisztrált jármű GPS-adatai.
			3. **Járműadatok** - például alvázszám, járműtípus, rendszámtábla száma, fedélzeti diagnosztikai információk és vezetési adatok, beleértve a gyorsítási/fékezési szokásokat, a futásteljesítményt, a motor fordulatszámát, a jármű sebességét és az átlagos üzemanyag-fogyasztást.
			4. **Járműkarbantartással kapcsolatos információk -** például a Regisztrált jármű karbantartásának és alkatrészcseréjének előzményei.
			5. **Hitelesítési adatok** - például a Csatlakoztatott szolgáltatások fiókjához való hozzáférést lehetővé tevő hitelesítő adatok, beleértve a felhasználói azonosítót és jelszót.
			6. **Szolgáltatással kapcsolatos információk** - például a Csatlakoztatott szolgáltatások használatára, a szerződés dátumára, a Csatlakoztatott szolgáltatások megújítására és megszüntetésére, a Regisztrált jármű használatára, valamint az Ön kéréseire és kérdéseire vonatkozó információk.
2. **Hogyan használjuk fel az Ön személyes adatait, és milyen alapon használjuk fel azokat?**
	1. Az Ön személyes adatait a következő célokra használjuk fel:
		1. A Csatlakoztatott szolgáltatások nyújtása és személyre szabása az Ön számára, például az Ön értesítése a regisztrált jármű bizonyos jellemzőiről, például a rendszeres ellenőrzések időpontjáról;
		2. Annak biztosítása, hogy a Csatlakoztatott szolgáltatások megfelelően működjenek;
		3. A Csatlakoztatott szolgáltatásokkal kapcsolatos kérdései és kérései kezelése;
		4. Személyes adatainak igazolása, hogy ellenőrizni tudjuk Suzuki Connect fiókját;
		5. A pénzmosás elleni kötelezettségeink teljesítése, valamint a vonatkozó adókötelezettségek és az Európai Unió rendeleteiből eredő kötelezettségeink teljesítése;
		6. Szükség esetén együttműködés a szabályozó és bűnüldöző szervekkel;
		7. Annak megértése, hogy Ön hogyan használja a Csatlakoztatott szolgáltatásokat, és hogy lehetővé tegye számunkra, hogy olyan ismereteket szerezzünk, amelyek segítségével a jövőben új és jobb szolgáltatásokat fejleszthetünk; és
		8. Adatkutatás és -elemzés végzése a Suzuki járművek és szolgáltatások fejlesztése és/vagy javítása, valamint új Suzuki járművek és szolgáltatások kifejlesztése érdekében.
	2. Az Ön személyes adatait a következő jogalapon kezeljük:
		1. Az Önnel szembeni szerződéses kötelezettségeink teljesítése;
		2. Jogi kötelezettségeink teljesítése;
		3. az Ön kifejezett hozzájárulása alapján; és
		4. Jogos érdekeink alapján.
	3. Amennyiben jogos érdekeinkre hivatkozunk, érdekmérlegelést végeztünk, amelyben az Ön jogait és a mi jogainkat mérlegeltük annak biztosítása érdekében, hogy a mi érdekeinket nem írják felül az Ön személyes adatainak védelméhez fűződő érdekei. Ebben az esetben jogos érdekeinkre hivatkozunk, hogy megértsük, hogyan használja a Csatlakoztatott szolgáltatásokat, hogy lehetővé tegyük számunkra a szolgáltatások megfelelő nyújtását az Ön számára, és hogy ismereteket szerezzünk, amelyek lehetővé teszik számunkra, hogy a jövőben új és jobb szolgáltatásokat fejlesszünk ki.
	4. A 2.2. pontban leírtak szerint bizonyos típusú személyes adatok gyűjtéséhez és felhasználásához az Ön hozzájárulását kérhetjük, ha erre jogszabály kötelez minket (például a közvetlen üzletszerzési tevékenységünkkel kapcsolatban). Ha hozzájárulását kérjük személyes adatai kezeléséhez, akkor az Alkalmazásban lévő beállítás megváltoztatásával bármikor visszavonhatja hozzájárulását.
3. **Automatizált döntések Önnel kapcsolatosan**
	1. Jelenleg nem végzünk automatizált döntéshozatalt Önnel kapcsolatosan, azonban, ha a jövőben mégis elkezdünk ilyen típusú adatkezelési műveleteket, úgy előzetesen frissíteni fogjuk ezt a tájékoztatót a vonatkozó információkkal.
4. **Milyen körülmények között oszthatók meg az Ön személyes adatai másokkal?**
	1. Az Ön személyes adatait elsősorban arra használjuk fel, hogy a Csatlakoztatott szolgáltatásainkat az Ön rendelkezésére bocsáthassuk; azonban az Ön személyes adatait az alábbiak számára is rendelkezésére bocsáthatjuk:
		1. **Harmadik fél szolgáltatók,** akik a nevünkben szolgáltatásokat végeznek, például IT-szállítók, felhőszolgáltatók, ügyfélszolgálati szolgáltatók, harmadik fél fizetési szolgáltatók, marketingszolgáltatók és egyéb üzleti műveleteket végző szolgáltatók. Például együttműködhetünk más vállalatokkal a biztonságos fizetések feldolgozása érdekében, amikor Ön regisztrál a Csatlakoztatott szolgáltatásokra, vagy szolgáltatásaink optimalizálása, marketing e-mailek küldése, valamint az adatok elemzése és tárolása érdekében.
		2. **Kereskedők és forgalmazók**, akik termékeinket értékesítik és szolgáltatásokat nyújtanak az Ön Regisztrált járművével kapcsolatban. Megoszthatjuk az Ön szerződéses adatait és a Regisztrált jármű meghibásodására vonatkozó információkat ezekkel a felekkel a Csatlakoztatott szolgáltatások nyújtásával kapcsolatban (pl. időszakos karbantartás, visszahívás vagy járműállapot-ellenőrzés céljából).
		3. **A tágabb Suzuki Motor Corporation csoport tagjai.** Szorosan együttműködünk a családunkhoz tartozó más vállalkozásokkal és vállalatokkal. Megoszthatunk bizonyos információkat a Regisztrált jármű használatáról, például a csoportunkhoz tartozó más vállalatokkal belső jelentési célokból.
		4. **Bűnüldöző szervek, bíróságok, szabályozó és kormányzati szervek vagy más harmadik felek.** Megoszthatjuk az Ön személyes adatait ezekkel a felekkel, ha úgy ítéljük meg, hogy ez szükséges jogi vagy szabályozási kötelezettségnek való megfeleléshez, vagy egyébként saját jogaink vagy bármely harmadik fél jogainak védelme érdekében.
		5. **Független szervizek.** A járműre vonatkozó információkat és a járműkarbantartással kapcsolatos információkat a jogszabályok által előírt módon megoszthatjuk független javítóműhelyekkel, hogy a független javítóműhelyek elvégezhessék a szükséges javításokat az Ön járművén, és hogy megfeleljenek az uniós jogszabályokban meghatározott követelményeknek.
		6. **Eszközvásárlók.** Megoszthatjuk az Ön személyes adatait bármely harmadik féllel, aki megvásárolja vagy akinek átadjuk az összes vagy lényegében az összes eszközünket és üzletágunkat, vagy üzletágunk egy részét, például a Csatlakoztatott szolgáltatásokat. Amennyiben ilyen eladásra vagy átruházásra kerül sor, észszerű erőfeszítéseket teszünk annak biztosítására, hogy az a szervezet, amelynek átadjuk az Ön személyes adatait, azokat a jelen Adatvédelmi tájékoztatóval összhangban lévő módon használja fel.
	2. Mivel egy globális vállalkozás részeként működünk, a fent említett címzettek székhelye eltérhet az Ön tartózkodási helyének (vagy a szolgáltatások nyújtásának) országától. További információkért lásd a „Nemzetközi adattovábbítások" című részt.
5. **Nemzetközi adattovábbítások**
	1. Mivel globális vállalkozás vagyunk, előfordulhat, hogy az Ön személyes adatait az Ön lakóhelye szerinti országon kívüli országokba kell továbbítanunk, ahol mi vagy a szolgáltatóink rendelkeznek létesítményekkel. Ezen országok adatvédelmi jogszabályai és előírásai eltérhetnek az Ön lakóhelye szerinti országétól, és előfordulhat, hogy nem nyújtanak ugyanolyan szintű védelmet, vagy nem tekinthetők megfelelő szintűnek, mint az EU vagy az Egyesült Királyság jogszabályai.
	2. Bizonyos esetekben az Ön adatait olyan országba továbbíthatják, tárolhatják és dolgozhatják fel, amely az alkalmazandó (például az Európai Uniós vagy az egyesült királyságbeli) jogszabályok szerint nem biztosítja az adatok megfelelő szintű védelmét. Amikor ilyen adattovábbítást végzünk, megfelelő biztosítékokat (például modellklauzulákat) alkalmazunk az irányadó jogszabályi előírásoknak megfelelően.
	3. Az Ön hazáján kívül található információkhoz az adott ország kormánya vagy annak szervei jogszerű határozat alapján hozzáférhetnek.
	4. Ha további információt szeretne kapni a megfelelő biztonsági intézkedésekről, kérjük, lépjen kapcsolatba velünk az alábbi „Kapcsolat" részben megadott elérhetőségeken keresztül.
6. **Adatbiztonság és tárolás**
	1. Technikai és szervezési intézkedéseket hajtunk végre az általunk kezelt személyes adatokra jelentett kockázatnak megfelelő biztonsági szint elérése érdekében. Ezen intézkedések célja a személyes adatok folyamatos integritásának és bizalmas jellegének biztosítása. Ezeket az intézkedéseket rendszeresen értékeljük, hogy biztosítsuk a feldolgozás biztonságát.
	2. Személyes adatait addig őrizzük meg, amíg az a jelen Tájékoztatóban meghatározott adatkezelési célok teljesítéséhez szükséges. Miután az Önnel való kapcsolatunk megszűnik, az Ön személyes adatait addig őrizzük meg, amely lehetővé teszi számunkra, hogy:
* az üzleti nyilvántartásokat elemezhessük és/vagy ellenőrizhessük
* megfelelhessünk a vonatkozó adókötelezettségeknek
* megfelelhessünk a jogszabályban előírt adatmegőrzési követelményeknek
* megvédjük vagy előterjeszthessük a meglévő vagy potenciális jogi követeléseket
* a szolgáltatásokkal kapcsolatos panaszokat kezelhessük.

Ha további információt szeretne kapni arról, hogy hogyan és mennyi ideig őrizzük meg az Ön személyes adatait, kérjük, lépjen kapcsolatba velünk az alábbi 8. pontban megadott elérhetőségeken.

* 1. Ha van olyan személyes adat, amelyet technikai okokból nem tudunk teljes egészében törölni a rendszereinkből, megfelelő intézkedéseket hozunk annak érdekében, hogy megakadályozzuk e személyes adatok további kezelését vagy felhasználását.
1. **Az Ön személyes adataihoz fűződő jogai**
	1. A személyes adataival kapcsolatban Ön jogosult a következőkre: hozzáférni, helyesbíteni, törlését kérni, felhasználásukat korlátozni, bizonyos felhasználások ellen tiltakozni, használható elektronikus formátumban megkapni és harmadik félnek továbbítani (más néven az adathordozhatóság joga), panaszt tenni a helyi adatvédelmi hatóságnál az adatkezelésünkkel kapcsolatban, vagy visszavonni az Ön személyes adatainak felhasználására vagy átadására vonatkozó bármely hozzájárulást.
	2. Javasoljuk, hogy lépjen kapcsolatba velünk adatai frissítése vagy helyesbítése érdekében, ha azok megváltoznak, vagy ha az Önről tárolt személyes adataink pontatlanok. Felvesszük Önnel a kapcsolatot, ha további adatokra van szükségünk Öntől ahhoz, hogy kéréseit teljesíteni tudjuk. Ha élni szeretne ezekkel a jogokkal, vagy ha kérdése van a jogaival kapcsolatban, kérjük, lépjen kapcsolatba velünk az alábbi elérhetőségeken.
2. **Kapcsolat**
	1. A fentiek szerint a Suzuki Motor Corporation és a Magyar Suzuki Zrt. önálló adatkezelőként jár el, és felelős az Önről a Csatlakoztatott szolgáltatásokkal kapcsolatban gyűjtött és kezelt személyes adatokért.
	2. A Suzuki Motor Corporation elérhetőségei: privacy-contact-jp@mail.connect.suzuki, székhelye: 300 Takatsuka-cho, Chuo-ku, Hamamatsu-shi, Shizuoka-ken, Japán.
	3. Magyar Suzuki Zrt. elérhetőségei: privacy-contact-eu@suzuki.hu, székhelye: 2500 Esztergom, Schweidel József utca 52., Magyarország*.*
	4. A Suzuki Motor Corporation adatvédelmi tisztviselője a következő címen érhető el: 300 Takatsuka-cho, Chuo-ku, Hamamatsu-shi, Shizuoka-ken, Japán, elérhetőségei:　dpo@hhq.suzuki.co.jp.
	5. A Magyar Suzuki Zrt. adatvédelmi tisztviselője a következő címen érhető el: 2500 Esztergom, Schweidel József utca 52., vagy e-mailben a dpo@suzuki.hu címen (Kocsis József úr).
	6. Elkötelezettek vagyunk az Önnel való együttműködés iránt, hogy megfelelő megoldást találjunk az adatvédelemmel kapcsolatos bármely panasz vagy aggály esetén. Ha azonban úgy véli, hogy nem tudtunk segíteni panasza vagy aggálya megoldásában, joga van panaszt tenni az illetékes felügyeleti hatóságánál.
	7. A fenti elérhetőségek kizárólag az adatvédelmi gyakorlatunkkal és az Ön személyes adatainak a jelen Tájékoztatóban említett feldolgozásával kapcsolatos megkeresésekre használandók. Egyéb megkeresésekkel és kérésekkel kapcsolatban kérjük, forduljon az Ön országában működő márkakereskedőinkhez a következő linken található elérhetőségeiken: (https://www.globalsuzuki.com/globallinks/). Felhívjuk figyelmét, hogy nem válaszolunk a fenti elérhetőségeken keresztül érkező olyan megkeresésekre és kérésekre, amelyek nem az Ön személyes adatainak gyűjtésével és feldolgozásával kapcsolatosak.
3. **A Tájékoztató módosításai**
	1. Erről a Tájékoztatóról másolatot készíthet. Időről időre módosíthatjuk vagy frissíthetjük ezt a Tájékoztatót.
	2. Ha ezt a Tájékoztatót módosítjuk, értesítjük Önt a változásokról. Amennyiben a jelen Tájékoztató módosításai alapvető hatással lesznek az adatkezelés jellegére, vagy egyébként jelentős hatást gyakorolnak Önre, megfelelő időköz biztosításával küldünk előzetes értesítést Önnek, hogy lehetősége legyen gyakorolni jogait (pl. tiltakozni az adatkezelés ellen).
	3. Ez a közlemény legutóbbi frissítése: 2024.03.01